এলাকাবাসী সূত্রে জানা গেছে, ধুকুরঝাড়ী গ্রামের অমূল্য চন্দ্র সিংহের ছেলে একটি বাড়ি একটি খামার প্রকল্পের অফিস সহায়ক বিপ্লব চন্দ্র সিংহ পার্শ্ববর্তী ঠাকুরগাঁও সদর উপজেলার দেবীপুর গ্রামের অতুল চন্দ্র বর্মনের কন্যা কলেজ পড়ুয়া দিপিকা রানীর সঙ্গে দীর্ঘদিন যাবৎ চুটিয়ে প্রেম করে আসছিল। প্রেমের স্বার্থকতার জন্য গত ১০ জুন বিপ্লব চন্দ্র সিংহ দিপিকা রানীকে ঠাকুরগাঁও নোটারী পাবলিকে এফিডেভিটমূলে বিয়ে করে। তবে শর্ত ছিল বিয়ের বিষয়টা গোপন রাখ। শর্ত মোতাবেক বিয়ে করার পর দিপিকা রানী তার পিত্রালয়ে ফিরে যায়। দিপিকা বিপ্লবের মোবাইলে একাধিকবার যোগাযোগের চেষ্টা করলেও বিপ্লব ফোন রিসিভ করেনি। ফোন রিসিভ না করায় দিপিকা রানী ২৫ জুন তার বাড়িতে খোঁজ নিতে আসে। সেখানেই সে জানতে পারে তাদের বিয়ের কয়েকদিন পরেই সে আরেকটি বিয়ে করেছে। তখন থেকেই তার বাড়িতেই বিয়ের স্বীকৃতির দাবী আদায়ের জন্য অবস্থান করছে।